Vetusta yera pa él pasión y presa. Mentantu los demás teníenlu por sabiu teólogu, filósofu y xurisconsultu, él amaba sobre toles ciencies suyes la de Vetusta. Conocía cada cachu, per dientru y per fuera, pol alma y pol cuerpu, escucara nos requexos de les conciencies y nos requexos de les cases. Lo que percibía en presencia de la heroica ciudá yera gula; facía una anatomía della, non comol fisiólogu que sólo quier  estudiar, sinon comol gastrónomu que nagua polos bocaos saborgosos; nun ametía lescalpelu sinon la trincha.